open-index/open-wikipedia-markdown huggingface dataset:
சந்திரகாந்த் ஹண்டோர்

**சந்திரகாந்த் தாமோதர் ஹண்டோர்** (பிறப்பு 13 மார்ச் 1957) மகாராஷ்டிராவைச் சேர்ந்த ஒரு இந்திய அரசியல்வாதி.  அவர் ஒரு இந்திய தேசிய காங்கிரஸ் உறுப்பினராகவும் மற்றும் விலாஸ்ராவ் தேஷ்முக் அமைச்சகத்தில் 12 வது மகாராஷ்டிரா சட்டமன்றத்தில் செம்பூரை பிரதி நிதித்துவப்படுத்தினார்.  பிப்ரவரி 5 2021 அன்று மகாராஷ்டிரா காங்கிரஸ் குழுவின் செயல் தலைவராக ஹண்டோர் நியமிக்கப்பட்டார்.  அவர் மகாராஷ்டிரா அரசாங்கத்தின் சமூக நீதிக்கான முன்னாள் அமைச்சரவை அமைச்சராக உள்ளார். 1992 முதல் 1993 வரை மும்பை மேயராக தேர்ந்தெடுக்கப்பட்டார்.  ஹண்டோர் மகாராஷ்டிரா காங்கிரஸ் கமிட்டியின் துணைத் தலைவராக 2014 முதல் 2021 வரை இருந்தார். 2020 முதல் அவர் மும்பை பிரதேச காங்கிரஸ் குழுவின் பொறுப்பாளராகவும் உள்ளார். சமூக-அரசியல் அமைப்பான "பீம் சக்தி" (டிரான்: "பீமின் சக்தி" அல்லது " அம்பேத்கரின் சக்தி") நிறுவனர் மற்றும் தலைவர் ஹண்டோர் ஆவார்.

## தனிப்பட்ட வாழ்க்கை
சந்திரகாந்த் ஹண்டோரின் தாயின் பெயர் ஹாசா பாய், தந்தையின் பெயர் தாமோதர் ஹண்டோர். இவர் திருமதி சங்கீதா ஹண்டோரை மணந்தார். இவர்களுக்கு சோனல், பிரஜோதி, நிகிதா மற்றும் பிரியங்கா என்ற நான்கு மகள்கள், ஒரு மகன் கணேஷ் உள்ளனர். பி.ஆர்.அம்பேத்கரால் ஈர்க்கப்பட்ட சந்திரகாந்த் ஹண்டோரின் குடும்பம் புத்த மதத்தைப் பின்பற்றுகிறது.

## பதவிகள் நடைபெற்றது
•1985 - 1992: கார்ப்பரேட்டர்: பிரஹன் மும்பை மாநகராட்சி

•1992-1993: தலைவர்: மகாராஷ்டிரா மேயர் கவுன்சில்

1992 - 1993 : மும்பை மேயர் ( ஆர்.பி.ஐ ) 
•2004 - 2009: மகாராஷ்டிரா சட்டமன்ற உறுப்பினர் (1 வது தவணை)
  
•2004 - 2009 : மகாராஷ்டிரா அமைச்சரவை அமைச்சர் (ஐ.என்.சி)

•2008 - 2009 : மும்பை புறநகர் மாவட்டத்தின் கார்டியன் அமைச்சர்

•2009 - 2014: மகாராஷ்டிரா சட்டமன்ற உறுப்பினர் (2 வது தவணை)

•2014 - 2021 : மகாராஷ்டிரா காங்கிரஸ் கமிட்டியின் துணைத் தலைவர்

•டிசம்பர் 2020 - நடப்பு : மும்பை பிரதேச காங்கிரஸின் பொறுப்பு

•மகாராஷ்டிரா காங்கிரஸ் குழுவின் முன்னாள் பொதுச் செயலாளர்

•மும்பை பிரதேச காங்கிரஸ் குழுவின் முன்னாள் பொதுச் செயலாளர்

•05 பிப்ரவரி 2021- நடப்பு : மகாராஷ்டிரா காங்கிரஸ் குழுவின் செயல் தலைவர்

## குறிப்புகள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:மும்பையைச் சேர்ந்தவர்கள்
யோகீதா பாலி

**யோகீதா பாலி சக்ரவர்த்தி** (Yogeeta Bali Chakraborty) (பிறப்பு: ஆகஸ்ட் 13, 1952) ஒரு முன்னாள் இந்திய இந்தி திரைப்பட நடிகை ஆவார். இவர் 1970 களின் பிற்பகுதியிலும் 1980 களிலும் திரைத்துறையில் மிகவும் தீவிரமான செயல்பாட்டில் இருந்தார்.

## வாழ்க்கை
பாலி 13 ஆகஸ்ட் 1952 இல் பிறந்தார்.  அவர் 1976 ஆம் ஆண்டில் கிஷோர் குமாரை மணந்தார், 1978 ஆம் ஆண்டில் அவரை விவாகரத்து செய்தார். பின்னர் 1979 ஆம் ஆண்டில் மிதுன் சக்ரவர்த்தியை மணந்தார். இவர்களுக்கு மகாஅக்சஷய், உஷ்மே, நமாஷி  ஆகிய மூன்று மகன்களும் திஷானி என்ற மகளும் உள்ளனர்.  மகா அக்சய், "மிமோ" ஒரு நடிகர், அதே நேரத்தில் நமாஷி *பேட் பாய்* படத்தில் அறிமுகமானார்.

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1952 பிறப்புகள்
தி ஆபீஸ்

**தி ஆபீஸ்** (தமிழ் : அலுவலகம்) என்பது ஒரு அமெரிக்க கேலி ஆவணப்பட சூழ்நிலை நகைச்சுவை தொலைக்காட்சித் தொடராகும், இது கற்பனையான டண்டர் மிஃப்ளின் காகித நிறுவனத்தின் கிளையான பென்சில்வேனியாவின் ஸ்கிராண்டனில் உள்ள அலுவலக ஊழியர்களின் அன்றாட வேலை வாழ்க்கையை சித்தரிக்கிறது. இது மார்ச்சு 24, 2005 முதல் மே 16, 2013 வரை ஒன்பது பருவங்களாக  என்.பி.சி இல் ஒளிபரப்பப்பட்டது. இதே பெயரில் 2001 முதல் 2003 வரை பி.பி.சி. யில்  ஒளிபரப்பப்பட்ட,  தி ஆபீஸ் தொடரின் அடிப்படையில், இது அமெரிக்க தொலைக்காட்சிக்காக ஸாட்டடே நைட் லைவ், கிங் ஆஃப் தி ஹில் மற்றும் தி சிம்ப்சன்ஸ ஆகியவற்றின் மூத்த எழுத்தாளரான கிரெக் டேனியல்சால் மாற்றப்பட்டது. யுனிவர்சல் தொலைக்காட்சியுடன் இணைந்து டேனியல்சின் டீடில்-டீ தயாரிப்புகள் மற்றும் ரெவில் தயாரிப்புகளுடன் (பின்னர் ஷைன் அமெரிக்கா) இணைந்து தயாரித்தன.

இங்கிலாந்தில் 2005 ஆம் ஆண்டிற்கான சிறந்த தொலைக்காட்சித் தொடருக்கான கோல்டன் குளோப் விருது இத்தொடருக்கு வழங்கப்பட்டது.

## மேற்கோள்கள்

பகுப்பு:அமெரிக்கத் தொலைக்காட்சித் தொடர்கள்
பகுப்பு:அமெரிக்க நகைச்சுவை தொலைக்காட்சித் தொடர்கள்
பகுப்பு:அமெரிக்க சூழ்நிலை நகைச்சுவைத் தொடர்கள்
நிவேதிதா அர்ஜுன்

**நிவேதிதா அர்ஜுன்** (*Niveditha Arjun*) என்பவர் ஒரு இந்திய நடிகை, தயாரிப்பாளர், நடனக் கலைஞர் ஆவார். இவர் எம். எஸ். ராஜசேகரின் கன்னடத் திரைப்படமான *ரத சப்தமி* (1986) படத்தில்  ஆஷா ராணி என்ற பெயரில் நடிகையாக அறிமுகமானார் பிறகு நடனக் கலைஞராக தனது பணியைத் தொடர்ந்தார். மேலும் சிறீராம் பிலிம்ஸ் இன்டர்நேஷனல் பட நிறுவனத்தின் தயாரிப்பாளராகவும் பணியாற்றினார். இவர் நடிகர் ராஜேஷின் மகளாவார்.  நடிகர் அர்ஜுனை  மணந்தார். மேலும் இவர்  நடிகை ஐஸ்வர்யா அர்ஜுனின் தாயார் ஆவார்.

## தனிப்பட்ட வாழ்க்கை
கன்னடத் திரைப்பட நடிகர் ராஜேஷின் மகளான நிவேதிதா நடிகர் அர்ஜுனை  மணந்தார். இந்த இணையருக்கு ஐஸ்வர்யா, அஞ்சனா என்ற இரண்டு மகள்கள் உள்ளனர். ஐஸ்வர்யா தமிழ் மற்றும் கன்னட படங்களில் நடிகையாக உள்ளார், அஞ்சனா அர்ஜுன் நியூயார்க்கில் பேஷன் டிசைனராக பணிபுரிகிறார்.

## தொழில்
ஆஷா ராணி என்ற திரைப் பெயருடன் கன்னட திரையுலகில் நுழைந்த நிவேதிதா, முதலில் *ரத சப்தமி* (1986) படத்தில் நடித்தார். எம். எஸ். ராஜசேகர் இயக்கிய படத்தில் இவர்  சிவ ராஜ்குமாருடன் இணைந்து நடித்தார். மேலும் அந்த படம் வணிக ரீதியாக வெற்றிபெற்றது. அர்ஜுனுடனான திருமணத்திற்குப் பிறகு, நிவேதிதா தனது கலைப்பணியை விட்டுவிட்டு ஒரு குடும்பத் தலைவியாக  சென்னைக்கு இடம்பெயர்ந்தார். அண்மைய ஆண்டுகளில், இவர் அர்ஜுனின் சொந்த படத் தயாரிப்பு நிறுவன ஸ்ரீ ராம் பிலிம்ஸ் இன்டர்நேஷனலில் பணியாற்றியுள்ளார், மேலும் தயாரிப்பாளராக பெருமை பெற்றார்.

திரைப்பட நடிப்பிலிருந்து விலகி, நிவேதிதா சிலகாலம் பாரம்பரிய  நடனக் கலைஞராக மேடைகளில் ஆடியுள்ளார்.

## திரைப்படவியல்

; நடிகை

## குறிப்புகள்

## வெளி இணைப்புகள்

*

பகுப்பு:தமிழ்த் திரைப்படத் தயாரிப்பாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பரதநாட்டியக் கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:வாழும் மக்கள்
பகுப்பு:கர்நாடக நடிகைகள்
பகுப்பு:கன்னடத் திரைப்பட நடிகைகள்
சந்தன் குமார்

' **சந்தன்**' என்று அறியப்படும் **சந்தன் குமார்** (*Chandan Kumar*) என்பவர் கன்னடத் திரைப்படங்கள் மற்றும் தொலைக்காட்சிகளில் நடிக்கும்  ஒரு  நடிகர் ஆவார். தொலைக்காட்சித் தொடரான *ராதா கல்யாணா,* *லட்சுமி பரம்மா* ஆகியவற்றில் நடித்ததற்காக இவர் அறியப்படுகிறார். அந்த நேரத்தில், இவருக்கு பல திரைப்பட வாய்ப்புகள் கிடைத்தன, அதற்காக இவர் தொடரிலிருந்து இடையில்   வெளியேற வேண்டியிருந்தது. இவரது முதல் படம்  *2014 ஆம் ஆண்டில் வெளியான *பரினாயா* ஆகும். அது தயாரிப்பில் இருந்து வெளியாக இரண்டு ஆண்டுகள் ஆனது. அதைத் தொடர்ந்து, இந்திரஜித் லங்கேஷ் இயக்கிய பல நாயகர்கள் நடித்த  படமான *லவ் யு ஆலியா* (2015) வரை சில குறைந்த செலவில் தயாரிக்கப்பட்ட படங்களில் நடித்தார். அதன்பிறகு இவர் ஸ்டார் ஸ்வர்னா தொலைக்காட்சியில்  நெடுந் தொடரான *சர்வமங்கலா மங்கலே* தொடரில் மகாசங்கரரின் வழியை தீவிரமாக பின்பற்றுபவராகவும், சிவபெருமானின் பக்தராகவும் நடிக்கிறார்.

தொடர்கள், படங்களைத் தவிர, உண்மை நிலை நிகழ்ச்சிகளான *பியேட் மண்டி கதிகே பந்துரு*, "டான்சிங் ஸ்டார்ஸ் பருவம் 1" மற்றும் *பிக் பாஸ் கன்னடம் 3'' போன்றவற்றில்  சந்தன் போட்டியாளராக போட்டியிட்டுள்ளார்.

## திரைப்படவியல்

## குறிப்புகள்

## வெளி இணைப்புகள்

*  
* அதிகாரப்பூர்வ மகநூல் பக்கம்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகர்கள்
மார்டின் டாங்கோ

**மார்ட்டின் எம் டாங்கோ** (Martin M. Danggo) என்பவர்  இந்தியாவின் மேகாலயா மாநிலத்தைச் சேர்ந்த அரசியல்வாதி ஆவார். இவர் மேகாலய அரசில் பொதுப்பணித் துறை (சாலைகள்) அமைச்சராகப் பணியாற்றியுள்ளார். இவர் தென் மேற்கு காசி மலை மாவட்டத்தின் 35-ரானிகர் என்ற  பழங்குடியினருக்கு ஒதுக்கப்பட்ட தொகுதியை மேகாலயா சட்டமன்றத்தில்  பிரதிநிதித்துவப்படுத்தினார். 1998 சட்டமன்றத் தேர்தலில் லாங்ரின் பழங்குடியினர் தொகுதிக்கான  பிரதிநிதியாக மக்கள் ஜனநாயக இயக்கத்தின் சார்பில் டாங்கோ முதன்முதலில் சட்டமன்றத்திற்கு தேர்ந்தெடுக்கப்பட்டார். அவர் இந்திய தேசிய காங்கிரசுக்கு கட்சி மாறிய பின் 2003 ஆம் ஆண்டில் சட்டமன்றத்திற்கு மீண்டும் தேர்ந்தெடுக்கப்பட்டார். 2018 ஆம் ஆண்டில் அவர் இந்திய தேசிய காங்கிரசு கட்சியிலிருந்து விலகி  தேசிய மக்கள் கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:மேகாலயா அரசியல்வாதிகள்
எச். சி. வேணுகோபால்

**எச். சி. வேணுகோபால்** (*H. C. Venugopal*) என்பவர் இந்திய ஒளிப்பதிவாளர் ஆவார். இவர் குறிப்பாக கன்னடம் மற்றும் தமிழ் திரையுலகில் பணியாற்றிவருகிறார்**.**

## தொழில்
கன்னட படங்களில் முக்கியமாக பணியாற்றிய ஒளிப்பதிவாளர் எச். சி. வேணுகோபால், 1990 களின் பிற்பகுதியிலிருந்து சுறுசுறுப்பாக இயங்கி வருகிறார். ஏ (1998), ஸ்பர்ஷா (1999), எச் 2 ஓ (2002), ஆ தினகலு (2007), ஜக்கு தாதா (2016) உள்ளிட்ட கன்னட படங்களில் தொடர்ந்து பசியாற்றியுள்ளார். முதல் 3 டி கன்னடத் திரைப்படமான கட்டாரி வீர சூரசுந்தராங்கி (2012) படத்தின் ஒளிப்பதிவிலும்  இவர் ஈடுபட்டார்.

அண்மைய  ஆண்டுகளில், அர்ஜுனின்  இருமொழி படங்களான *[[ஜெய்ஹிந்த் 2]]* (2014) மற்றும் *[[சொல்லிவிடவா|பிரேம பரஹா]]* (2018) ஆகியவற்றில் பணியாற்றியுள்ளார்.

## தனிப்பட்ட வாழ்க்கை
வேணுகோபால் நடிகையும், அரசியல்வாதியுமான தாராவை 2005 இல் திருமணம் செய்து கொண்டார். இவர்களுக்கு ஸ்ரீகிருஷ்ணா (பி. 2013) என்ற மகன் உள்ளார்.

## குறிப்புகள்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
சோவெனெல் மொயீசு

**சோவெனெல் மொயீசு** (*Jovenel Moïse*; 26 சூன் 1968 – 7 சூலை 2021) எயிட்டியத் தொழிலதிபரும், அரசியல்வாதியும் ஆவார். இவர் 2017 முதல் 2021 இல் படுகொலை செய்யப்படும் வரை எயிட்டியின் அரசுத்தலைவராகப் பதவியில் இருந்தார்.

2016 நவம்பர் அரசுத்தலைவர் தேர்தலில் போட்டியிட்டு வெற்றி பெற்ற மொயீசு 2017 பெப்ரவரியில் அரசுத்தலைவராகப் பதவியேற்றார். 2019-ஆம் ஆண்டில், நாட்டில் அரசியல் குழப்பநிலை தோன்றியது. மொயீசு பதவி விலகுவதற்கான கோரிக்கைகள் நாட்டில் பெரும் நெருக்கடியாக மாறியது. 

2021 சூலை 7 அதிகாலையில், 28 பேர் அடங்கிய கும்பல் ஒன்று மொயீசின் இல்லத்தின் மீது துப்பாக்கிச் சூட்டை நடத்தியது. இதன்போது மொயீசு சுடப்பட்டுக் கொல்லப்பட்டார். அவரது மனைவி மார்ட்டீன் படுகாயமடைந்தார். பதில் பிரதமர் குளோட் யோசப் தனது அலுவலகத்தில் இருந்து வெளியிடப்பட்ட செய்திக்குறிப்பில், "அடையாளம் தெரியாத நபர்கள் மொயீசு மீது தாக்குதல் நடத்தியது, அவர்களில் சிலர் எசுப்பானிய மொழியில் பேசினர்" என்று குற்றம் சாட்டினார். மொயீசின் படுகொலையைத் தொடர்ந்து, இடைக்காலப் பிரதமர் குளோட் யோசப் நாட்டின் அதிகாரத்தைத் தனது கட்டுப்பாட்டில் கொண்டு வந்தார்.

## மேற்கோள்கள்

பகுப்பு:1968 பிறப்புகள்
பகுப்பு:2021 இறப்புகள்
பகுப்பு:எயிட்டிய அரசியல்வாதிகள்
பகுப்பு:கொலை செய்யப்பட்ட அரசுத் தலைவர்கள்
வகுப்பறை (ஆப்பிள்)

**வகுப்பறை** என்பது ஐஓஎஸ் இயக்குதளத்தில் செயல்படும் வகையில் வடிவமைக்கப்பட்ட பயன்பாட்டு மென்பொருள் ஆகும். இது ஐ-பேடு பயன்பாட்டிற்காக ஆப்பிள் நிறுவனம் உருவாக்கியது. இது ஆசிரியர்கள் தங்கள் வகுப்பு மாணவர்களுக்கு, தொலைக் கட்டுப்பாட்டுடன், கோப்பு பரிமாற்றத்திற்குப் பயன்படுத்துகின்றனர். பள்ளிக் கல்விப் பணிகளுக்குத் துணையாக இந்த பயன்பாடு வடிவமைக்கப்பட்டுள்ளது. இது ஆசிரியர்களுக்கு மாணவர்களுக்குச் செயல்பாடுகளை ஒதுக்க அனுமதிக்கிறது.

## குறிப்புகள்


பகுப்பு:ஐஓஎஸ் மென்பொருட்கள்
முதலாவது மக்களவை உறுப்பினர்கள்

[வலது|thumb|279x279px| [இந்தியப் பொதுத் தேர்தல், 1951|இந்திய பொதுத் தேர்தலின் போது நிர்வாகப் பகுதிகள், 1951–52]]
இந்தியாவின் முதல் பொதுத் தேர்தலுக்குப் பிறகு 1952 ஏப்ரல் 17 அன்று **[[முதலாவது மக்களவை|முதல் மக்களவை]]** அமைக்கப்பட்டது. இது அதன் முழு பதவிக்காலமான ஐந்து ஆண்டுகளை நிறைவு செய்து 1957 ஏப்ரல் 4 அன்று கலைக்கப்பட்டது. ஆனால் முதல் மக்களவைத் தேர்தலுடன் 1951ஆம் ஆண்டு பெரும்பாலும் தவறாக புரிந்துகொள்ளப்படுகிறது. ஏனென்றால், 1951இன் பிற்பகுதியில் 3-4 தொகுதிகளுக்கு வாக்குப்பதிவு நடைபெற்றது. மீதமுள்ள இடங்களுக்கான வாக்குப்பதிவு (97-98%) திசம்பர் 1951 மற்றும் ஜனவரி 1952 இல் வாக்குப்பதிவு நடத்தப்பட்டது. சில இடங்கள் பிப்ரவரி 1952இல் தேர்தல்கள் நடந்தன. மக்களவை ஏப்ரல் 1952இல் அமைக்கப்பட்டது. தொண்ணூறு தொகுதிகள் தலா இரண்டு உறுப்பினர்களைத் தேர்ந்தெடுத்தன. சில தொகுதிகள் 1957இல் கூட இத்தகைய நடைமுறைகள் பின்பற்றப்பட்டன.

உறுப்பினர்களின் அதிகாரப்பூர்வ பட்டியல், இந்திய அரசாங்கத்தால் பராமரிக்கப்படும் தளத்தில் கொடுக்கப்பட்டுள்ளது: http://www.elections.in/par Parliamentary-constituencies/1951-election-results.html 

## அடையாளங்கள்

### ஒற்றை இருக்கை தொகுதிகள்

### இரட்டை இருக்கை தொகுதிகள்

### மூன்று இருக்கை தொகுதிகள்

## [[அசாம்]]

## [[பீகார்]]

## பம்பாய்

## [[மத்தியப் பிரதேசம்]]

## [[சென்னை மாநிலம்]]

## [[ஒடிசா|ஒரிசா]]

## [[பஞ்சாப் பகுதி|பஞ்சாப்]]

## [[உத்தரப் பிரதேசம்|உத்தரபிரதேசம்]]

## [[மேற்கு வங்காளம்|மேற்கு வங்கம்]]

## ஹைதராபாத்

## மத்திய பாரத்

## மைசூர்

## [[பட்டியாலா, கிழக்கு பஞ்சாபு அரசுகளின் ஒன்றியம்]]

## [[ராஜஸ்தான்]]

## [[சௌராஷ்டிர மாகாணம்|சவுராஷ்டிரா மாகாணம்]]

## [[திருவாங்கூர்-கொச்சி|திருவிதாங்கூர் கொச்சி]]

## அஜ்மீர்

## போபால்

## பிலாஸ்பூர்

## [[கூர்க் மாநிலம்|கூர்க்]]

## [[தில்லி|டெல்லி]]

## [[இமாச்சலப் பிரதேசம்|இமாச்சல பிரதேசம்]]

## கட்ச்

## [[மணிப்பூர்]]

## [[திரிபுரா]]

## [[விந்தியப் பிரதேசம்|விந்தியா பிரதேசம்]]

## [[ஆங்கிலோ இந்தியர்கள்|பரிந்துரைக்கப்பட்டவர்கள்]]

மையம்|thumb|1256x1256px| 1 வது மக்களவை உறுப்பினர்கள், 4 செப்டம்பர் 1956

## மேற்கோள்கள்
 


பகுப்பு:1ஆவது மக்களவை உறுப்பினர்கள்
போரம் பீசா பேரங்காடி

**போரம் பீசா பேரங்காடி (Forum Fiza Mall)**  கர்நாடகாவின் நான்காவது பெரிய பேரங்காடியாகும். இது மங்களூருர் நகரின்  பாண்டேசுவர் சாலையில் அமைந்துள்ளது  மங்களூர் மத்திய ரயில் நிலையத்திலிருந்தும் 1 கி.மீ தொலைவு பயணம் செய்து இங்கு செல்லவியலும்.  போரம் பேரங்காடி  என்று பிரபலமாக அறியப்படும்  இப்பேரங்காடி  2014 ஆம் ஆண்டு மே மாதம்  பொதுமக்களுக்காகத் திறக்கப்பட்டது.    இங்கு விற்பனையோடு, உணவு விடுதி, பொழுதுபோக்கு மற்றும் ஓய்வு நேர விளையாட்டுகளும் நடைபெறுகின்றன. 
[thumb| [மங்களூர்|மங்களூரு, ஃபோரம் பிசா மாலில் இருந்து பாண்டேஷ்வர் வானலை]]

## நிகழ்வுகள்

* 2016 ஆம் ஆண்டு இவர்கள் உலகின் மிகப்பெரிய நுண்கலை பட்டறை ஒன்றை நடத்தினர், அதில் 8000 எண்னிக்கைக்கும் மேற்பட்ட பங்கேற்பாளர்கள் இருந்தனர்.
* 2017 ஆம் ஆன்டு செப்டம்பர் மாதத்தில் போரம் பீசா அமைப்பு ஊதா நிற ஓட்டம் என்ற நிகழ்வை நடத்தியது.  இந்த நிகழ்வு 4 நகரங்களில் 5 போரம் பேரங்காடிகளில் நடந்தது.   அல்சைமர் நோய் பற்றிய விழிப்புணர்வை ஏற்படுத்துவதற்கும், அது தொடர்பான ஆராய்ச்சிக்கு பணம் திரட்டுவதற்கும், மனநல பிரச்சினைகளைச் சுற்றியுள்ள களங்கத்தை அகற்றுவததும் இந்நிகழ்வின் நோக்கமாக இருந்தது.
* இவற்றைத்தவிர உலகளாவிய அளவில் இருக்கும் வர்த்தக அடையாளம் கொண்ட கார்களின் கண்காட்சி ஒன்றும் நிகழ்ந்தது.  

## படக்காட்சியகம்

படிமம்:Forum-Fiza-Mall-2.jpg|[போரம் பிசா மாலின் உட்தோற்றம்
படிமம்:Forum-Fiza-Mall-3.jpg|[[Forum Fiza Mall|போரம் பிசா மாலின் உள்துறை காட்சி
 </gallery>

== மேற்கோள்கள் ==
<references />
 

[பகுப்பு:இந்தியாவில் உள்ள பேரங்காடிகள்
பகுப்பு:மங்களூரில் உள்ள கட்டிடங்கள்
ஆசுலி பார்ட்டி

**ஆசுலி பார்ட்டி** (*Ashleigh Barty*, பிறப்பு: 24 ஏப்ரல் 1996) ஆத்திரேலியத் தொழில்-சார் டென்னிசு வீராங்கனையும், முன்னாள் துடுப்பாட்ட வீராங்கனையும் ஆவார். இவரை மகளிர் டென்னிசு சங்கம் (ம.டெ.ச-WTA) மகளிர் ஒற்றையர் ஆட்டத்தில் உலகின் முதலாமவர் எனத் தரப்படுத்தியுள்ளது. ஆத்திரேலியப் பழங்குடி இனத்தைச் சேர்ந்த இவர் ஆத்திரேலியாவின் இரண்டாவது முதல்தர வீராங்கனையும் ஆவார். இவருக்கு முன்னர் எவோன் கோலகொங் காவ்லி என்ற தொல்குடி இனத்தைச் சேர்ந்தவர் ஆத்திரேலிய முதல் தர தென்னிசு வீராங்கனை ஆவார். ஆசுலி பார்ட்டி மகளிர் டென்னிசு சங்கப் போட்டிகளில் 12 ஒற்றையர் பட்டங்களையும், 11 இரட்டையர் பட்டங்களையும் வென்றுள்ளார். இவற்றுள் ஒரு ஒற்றையர் 2019 பிரெஞ்சு ஓப்பன், ஒரு ஒற்றையர் 2021 விம்பிள்டன் கோப்பை, ஒரு ஒற்றையர் 2022 ஆத்திரேலிய ஓப்பன், மற்றும் ஒரு இரட்டையர் 2018 யூ.எசு. ஓப்பன் பட்டமும் அடங்கும்.

ஆத்திரேலியாவின் குயின்சுலாந்து மாநிலத்தில் இப்சுவிச் நகரில் பிறந்த ஆசுலி தனது நான்காவது அகவையில் பிரிஸ்பேன் நகரில் தென்னிசு விளையாட ஆரம்பித்தார். இளைஞர் பிரிவில் 2011 ஆம் ஆண்டில் விம்பிள்டனில் பெண்கள் ஒற்றையர் பட்டத்தை வென்று, உலகில் இல. 2 இடத்தைப் பிடித்தார். 2013 WTA சுற்று இரட்டையர் பிரிவில் ஆரம்ப கால வெற்றியைப் பெற்றார். 16-வது அகவையில் ஆத்திரேலியத் திறந்த போட்டி உட்பட மூன்று கிராண்ட்சிலாம் இரட்டையர் போட்டிகளில் இரண்டாவதாக வந்தார். 2014 பிற்பகுதியில், இவர் தென்னிசு போட்டிகளில் இருந்து காலவரையற்ற இடைவெளி எடுக்க முடிவு செய்தார். இந்த இடைவெளியில் அவர் துடுப்பாட்டத்தில் ஆர்வம் காட்டினார். துடுப்பாட்டத்தில் முறையான பயிற்சி இல்லாத போதிலும், பிரிஸ்பேன் ஹீட் அணியில் விளையாடினார்.

ஆசுலி பார்ட்டி 2016 தொடக்கத்தில் தென்னிசுக்குத் திரும்பினார். 2017 ஆம் ஆண்டில் ஒற்றையர் பிரிவில் மலேசியத் திறந்த சுற்றில் தனது முதலாவது டபிள்யூடிஏ பட்டத்தை வென்று, உலகில் 17-வது இடத்தைப் பிடித்தார். தனது முதலாவது கிரான்ட்-சிலாம் வெற்றியை இரட்டையர் ஆட்டத்தில் 2018 இல் பெற்றார். மீண்டும் 2019 இல் இரட்டையர் பட்டம் வென்றார்.

## பெருவெற்றித் தொடர் இறுதிப் போட்டிகள்
### ஒற்றையர்: 3 (3 வெற்றிகள்)

## குறிப்புகள்

## மேற்கோள்கள்

## வெளி இணைப்புகள்

* 
* 
* 
* 
* Ashleigh Barty stats on My Cricket

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியப் பழங்குடிகள்
பகுப்பு:ஆத்திரேலியப் பெண் துடுப்பாட்டக்காரர்கள்
பகுப்பு:உலக முதல் தர டென்னிஸ் வீரர்கள்
பகுப்பு:பெண் டென்னிசுக்காரர்கள்
மைக்ரோசாப்ட் வகுப்பறை

**மைக்ரோசாப்ட் வகுப்பறை** என்பது பள்ளிகளுக்கான இணையவழி கலப்பு கற்றல் தளமாகும். இது தர நிர்ணய பணிகள் மற்றும் மாணவர்களின் தகவல்தொடர்புகளைக் காகிதமில்லாமல் எளிதாக்குவதை நோக்கமாகக் கொண்டது.  இது ஏப்ரல் 2016இல் *அலுவலகம் 365* கல்வி பயனாளர்களுக்காக அறிமுகப்படுத்தப்பட்டது.

மே 18, 2017 அன்று மைக்ரோசாப்ட் மைக்ரோசாப்ட் வகுப்பறை முடிவு பெறுவதாக அறிவித்தது, இது ஜனவரி 31, 2018 அன்று நிறைவடைந்தது. மைக்ரோசாப்ட் வகுப்பறையின் சில அம்சங்கள் *அலுவலகம் 36*5 கல்வியில் *மைக்ரோசாப்ட் டீமின்* ஒரு பகுதியாக மாறியது.

## மேற்கோள்கள்

 

## வெளி இணைப்புகள்

* 
பகுப்பு:மைக்ரோசாப்ட் ஆபிஸ் மென்பொருட்கள்
சக்தி பர்மன்

**சக்தி பர்மன்** (*Sakti Burman*) என்பவர் 1935ஆம் ஆண்டு கொல்கத்தாவில் பிறந்து, பிரான்சில் வாழும் சமகால இந்தியக் கலைஞர் ஆவார்.

வங்கதேசம், பிரித்தானிய இந்தியா ஆகிய நாடுகளில் வளர்ந்தவர். இவர் கடந்த ஐந்து பதின்ம ஆண்டுகளாக பிரான்சில் வசித்து வருகிறார். அதே நேரத்தில் இந்தியாவுடன் வலுவான உறவுகளைப் பேணி வருகிறார். இந்தியாவில் இவர் தனது படைப்புகளை தவறாமல் காட்சிப்படுத்துகிறார். இவர் பிரான்சு நாட்டு ஓவியரான *மைட் டெல்டெய்ல்* என்பவரை மணந்துக்கொன்டார். இவரது குடும்பத்தில் பல பிரபல ஓவியர்கள் உள்ளனர். ஓவியரான இவரின் மகள் மாயா பர்மன் பிரான்சில் வசித்து வருகிறார். மருமகள் ஜெயசிறீ பர்மன் இவரது கலையார்வத்தால் ஈர்க்கப்பட்டவர். ஜெயசிறீயின் கணவரான பரேஷ் மைத்தியும் ஒரு ஓவியவராவார். இந்தியா முழுவதுமுள்ள பல இடங்களிலும் தனது படைப்புகளைக் கொண்டு பல கண்காட்சிகளை நடத்தியும் பல பரிசுகளை வென்றும் உள்ளார்.

ஒரு ஓவியர் மற்றும் சிற்பியான பர்மனின் கலைப் படைப்புகள் புராண கற்பனை உள்ளடக்கத்தையும் மற்றும் வளமான வண்ணங்களையும் கொண்டுள்ளது.

## மேற்கோள்கள்

## வெளி இணைப்புகள்
*Paintings at the website of Glenbarra Art Museum
*Website with brief biography and some images of his pictures
*
*"Sakti Burman Profile,Interview and Artworks"

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:ஓவியர்கள்
ஆர். புரூசு கிங்

**ஆர். புரூசு கிங்** ஜார்ஜியா பல்கலைக்கழகத்தில் எமரிட்டஸ் ரீஜண்ட்ஸ் பேராசிரியராக உள்ளார். கரிம உலோக வேதியியலின் தொகுப்பு முறைகள், நிறமாலையியல் மற்றும் கருத்தியல் உள்ளிட்ட பல பகுதிகளுக்கு அவர் பங்களித்துள்ளார். பல தனிவரைநூல்கள் மற்றும் புத்தகத் தொடர்களின் ஆசிரியர் மற்றும் தொகுப்பாளர் இவர் ஆவார்.
thumb|166x166px| இச்சேர்மத்தில் மாற்றியங்கள் கிங்கால்  பிரிக்கப்பட்டு வகைப்படுத்தப்படுகின்றன.

## பயிற்சி மற்றும் ஆராய்ச்சி ஆர்வங்கள்
இவர் தனது முனைவர் பட்டத்திற்காக கரிம கோபால்ட் மற்றும் கரிம இரும்பு சேர்மங்கள் குறித்த ஆராய்ச்சியை ஹார்வர்டில் எஃப். கார்டன் ஏ. ஸ்டோனின் வழிகாட்டுதலில் 1961 இல் முடித்தார். பின்னர் இவர் டுபோண்டிலும் மெல்லன் நிறுவனத்திலும் செயற்கை கரிம உலோக வேதியியல் பற்றிய ஆய்வுகளை மேற்கொண்டார். இவரது முயற்சிகள் ஈரசோனிய அணைவுச் சேர்மங்களின் முதல் எடுத்துக்காட்டுகளுக்கு வழிவகுத்தன. இவரது பங்களிப்புகளில் கரிம பாசுபரசு தசைநார்களும் அடங்கும்.

## அங்கீகாரம்
இவர் பெற்ற பாராட்டுகளில், தூய வேதியியல் (1971) மற்றும் கனிம வேதியியல் (1991) ஆகியவற்றில் ஏசிஎஸ் விருதுகளால் அங்கீகரிக்கப்பட்டது குறிப்பிடத்தக்கது ஆகும்.

## மேற்கோள்கள்


பகுப்பு:1938 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:வாழும் மக்கள்
இந்திய அரசியலமைப்புச் சட்டப் பிரிவு 3

**இந்திய அரசியலமைப்புச் சட்டப் பிரிவு 3**, இந்தியாவில் புதிய மாநிலங்கள் அல்லது ஒன்றியப் பகுதிகளை உருவாக்குதல் மற்றும் தற்போதுள்ள மாநிலங்களின் பகுதிகளைப் பிரித்தல், எல்லைகள் அல்லது பெயர்களை மாற்றுவது குறித்து இந்திய நாடாளுமன்றத்திற்கு உள்ள அதிகாரத்தை விளக்குகிறது. 

இந்தியாவில் புதிய மாநிலத்தை அல்லது ஒன்றியப் பகுதியை உருவாக்குவதற்கு இந்திய நாடாளுமன்றத்திற்கு அதிகாரம் உள்ளது. இந்திய நாடாளுமன்றம் சட்டம் இயற்றுவதன் மூலம் (அ) எந்தவொரு மாநிலத்திலிருந்தும் ஒரு குறிப்பிட்ட பிரதேசத்தை பிரிப்பதன் மூலமாகவோ அல்லது இரண்டு அல்லது அதற்கு மேற்பட்ட மாநிலங்கள் அல்லது மாநிலங்களின் பகுதிகளை ஒன்றிணைப்பதன் மூலமாகவோ அல்லது எந்தவொரு பிரதேசத்தையும் எந்த மாநிலத்தின் ஒரு பகுதிக்கு ஒன்றிணைப்பதன் மூலமாகவோ புதிய மாநிலத்தை உருவாக்க்குதல், (ஆ) எந்த ஒரு மாநிலத்தின் பரப்பையும் அதிகரித்தல், (இ) எந்த ஒரு மாநிலத்தின் பரப்பையும் குறைத்தல் அல்லது (ஈ) எந்த ஒரு மாநிலத்தின் பெயரையும் மாற்ற முடியும்.

## மாநிலத்தைப் பிரிப்பதற்கான நடைமுறைகள்

* இந்திய நாடாளுமன்றம் ஒரு மாநிலத்தைப் பிரித்து புதிய மாநிலம் அல்லது ஒன்றியப் பகுதியை உருவாக்குவதற்கு முன்னர் அதற்கான சட்ட முன்வரைவுவை அமைச்சரவைக் குழு குடியரசுத் தலைவருக்கு அனுப்பி அதற்கான ஒப்புதல் பெறவேண்டும்.
* மாநிலத்தை பிரிப்பதற்கான சட்டமன்ற முன் வரைவு குறித்து கருத்து கேட்பதற்கு உரிய மாநிலச் சட்டப் பேரவைக்கு குடியரசுத் தலைவர் அனுப்பி வைப்பர்.
* உரிய மாநில சட்டப் பேரவை மாநிலத்தை பிரிப்பதற்கு எதிர்மறையான  கருத்துக்கள் கூறினாலும், உரிய காலத்திற்கு பின்னர் குடியரசுத் தலைவர் நாடாளுமன்றத்திற்கு மாநிலத்தைப் பிரிக்கும் பரிந்துரையை நாடாளுமன்றத்திற்கு அனுப்புவார்.
* பின்னர் மாநிலத்தைப் பிரிக்கத் தேவையான சட்டத்தை நாடாளுமன்றம் இயற்றும்.

## வரலாறு
இந்திய அரசியலமைப்புச் சட்டப் பிரிவு 3-கீழ் முதன் முதலாக இயற்றப்பட்ட 1956-ஆம் ஆண்டின் மாநில மறுசீரமைப்பு சட்டத்தின் படி சென்னை மாகாணத்தின் பகுதிகளைப் பிரித்து 1957-இல்  ஆந்திரப் பிரதேசம், கேரளம், கர்நாடகா போன்ற மொழிவழி மாநிலங்கள் தோற்றுவிக்கப்பட்டது. இந்திய நாடாளுமன்றம் 2014-ஆம் ஆண்டில் கொண்டு வந்த ஆந்திரப்பிரதேச மறுசீரமைப்புச் சட்டத்தின் கீழ் 2 சூன் 2014 அன்று ஆந்திரப் பிரதேசத்தின் மேற்குப் பிரதேசத்தைக் கொண்டு  தெலங்காணா மாநிலம் தோற்றுவிக்கப்பட்டது..இறுதியாக இந்த அரசியலமைப்புச் சட்டப் பிரிவு 3-இன் கீழ் நாடாளுமன்றம் இயற்றிய 2019 ஜம்மு காஷ்மீர் மறுசீரமைப்புச் சட்டத்தின் படி, ஜம்மு காஷ்மீர் மாநிலத்தைப் பிரித்து ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது.

## மேற்கோள்கள்


## வெளி இணைப்புகள்
*மாநிலத்தை பிரித்தலின் நடைமுறை - காணொலி
*மாநிலம் பிரிப்பது எப்படி? - காணொலி
* Article 3 in the Constituent Assembly of India Debates (Proceedings): Volume VII – November 17 and 18, 1948

பகுப்பு:இந்திய அரசியலமைப்புச் சட்டம்
சந்திரசேகர் அகாஷே

**சந்திரசேகர் அகாசே** (, ; 14 பிப்ரவரி 1888 - 9 ஜூன், 1956) ஒரு இந்திய தொழிலதிபர் மற்றும் வழக்கறிஞர் ஆவார். இவர் பிர்கான் மகாராட்டிர சர்க்கரை சிண்டிகேட் லிமிடெடு நிறுவனத்தை நிறுவியவர்.  அந்நிறுவனம் தொடங்கப்பட்ட 1934 ஆம் ஆண்டு முதல் 1956 இல் அவர் இறப்புவரை அந்நிறுவனத்தின் முதன்மை செயல் அலுவலராகப் பணியாற்றினார்.

## குறிப்புகள்

## நூலியல்

* 
* 
* 
* 
* 

பகுப்பு:1888 பிறப்புகள்
பகுப்பு:1956 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
ஹோவர்டு ஆல்பர்

**ஹோவர்ட் ஆல்பர்** (Howard Alper) (பிறப்பு: அக்டோபர் 17, 1941) ஒரு கனடிய வேதியியலாளர். ஒட்டாவா பல்கலைக்கழகத்தில் வேதியியல் பேராசிரியராகப் பணிபுரிந்தார். வேதியியலில் வினைவேக மாற்றம் குறித்த ஆராய்ச்சிக்காக அவர் மிகவும் பிரபலமானவர்.

## பணி மற்றும் ஆராய்ச்சி
கியூபெக்கிலுள்ள மொண்ட்ரியாலில் பிறந்த இவர், 1963 ஆம் ஆண்டில் சர் ஜார்ஜ் வில்லியம்ஸ் பல்கலைக்கழகத்தில் இளங்கலை அறிவியல் பட்டத்தையும், 1967 ஆம் ஆண்டில் மக்கில் பல்கலைக்கழகத்தில் இருந்து ஆராய்ச்சிக்கான முனைவர் பட்டத்தையும் பெற்றார். 1968 ஆம் ஆண்டில், நியூயார்க் அரசுப் பல்கலைக்கழகத்தில் கற்பிக்கத் தொடங்கிய அவர் 1971 ஆம் ஆண்டில் இணைப் பேராசிரியரானார்.  பின்னர் இவர் 1975 ஆம் ஆண்டில் ஒட்டாவா பல்கலைக்கழகத்தில் இணைப் பேராசிரியராக சேர்ந்தார், 1978 ஆம் ஆண்டில் பேராசிரியராக நியமிக்கப்பட்டார், பின்னர் 2006 ஆம் ஆண்டில் ஒரு புகழ்பெற்ற பல்கலைக்கழக பேராசிரியராக நியமிக்கப்பட்டார். அவர் 400 க்கும் மேற்பட்ட ஆவணங்களை வெளியிட்டுள்ளதோடு, நாற்பதுக்கும் மேற்பட்ட காப்புரிமங்களைக் கொண்டுள்ளார். மேலும், பல புத்தகங்களைத் தொகுத்து வெளியிட்டுள்ளார்.

1997 முதல் 2006 வரை ஒட்டாவா பல்கலைக்கழகத்தின் ஆராய்ச்சித்துறை துணைத் தலைவராகப் பணியாற்றினார். 2001 முதல் 2003 வரை கனடாவின் ராயல் சொசைட்டியின் தலைவராக இருந்தார்.

ஆல்பர் 2007 முதல் 2015 வரை கனடாவின் அறிவியல், தொழில்நுட்பம் மற்றும் கண்டுபிடிப்புக் குழுவின்  தலைவராகவும், 2006 முதல் 2013 வரை சர்வதேச சிக்கல்கள் தொடர்பான நாடுகளுக்கிடையேயான அகாடமிக் குழுவின் இரு இணைத் தலைவர்களில் ஒருவராகவும் பணியாற்றினார்.

## கௌரவங்கள்
1984 ஆம் ஆண்டில் கனடாவின் ராயல் சொசைட்டியின் உறுப்பினர் தகுதியைப் பெற்றார். 1998 ஆம் ஆண்டில், அவர் கனடாவின் ஆணைக்குழுவின் அதிகாரியாக நியமிக்கப்பட்டார். 2000 ஆம் ஆண்டில், அறிவியல் மற்றும் பொறியியலுக்கான முதல் ஹெகார்ட் ஹெர்ஸ்பெர்க் கனடா தங்கப் பதக்கம் அவருக்கு வழங்கப்பட்டது, இந்த துறையில் கனடாவின் மிக உயர்ந்த ஆராய்ச்சி கௌரவம் இதுவாகும். 2014 ஆம் ஆண்டில், அவர் இத்தாலியக் குடியரசின் ஆணைக்குரிய தளபதியாக நியமிக்கப்பட்டார். அவர் 2020 ஆம் ஆண்டில் கனடாவின் ஆணையின் தோழனாக உயர்த்தப்பட்டார்.

## வெளி இணைப்புகள்

* 
* 
* 
* 

## மேற்கோள்கள்

பகுப்பு:கனடிய வேதியியலாளர்கள்
பகுப்பு:வாழும் மக்கள்
பகுப்பு:1941 பிறப்புகள்
கோதாவரி தத்தா

**கோதாவரி தத்தா** (*Godawari Dutta*, 1930 – 14 ஆகத்து 2024) ஒரு இந்திய ஓவியர் ஆவார். இவர் மதுபானி வகை ஓவியங்களுக்காக புகழ் பெற்றவரும் மிதிலா கலா விகாஸ் சமிதியின் புரவலரும் ஆவார். இந்தியாவின் குடிமக்களுக்கு வழங்கப்படும் நான்காவது மிக உயர்ந்த விருதான பத்மஸ்ரீ விருது அவருக்கு வழங்கப்பட்டது

## தனிப்பட்ட வாழ்க்கை

கோதாவரி தத்தா 1920 ஆம் ஆண்டு இந்தியாவின் மேற்கு வங்காளத்தின் தர்பங்கா மாவட்டத்தில் உள்ள பகதூர்பூர் கிராமத்தில் பிறந்தார். ஒரு கலைஞராக இருந்த அவரது தாயார் சுபத்ரா தேவி அவருக்கு ஓவியம் கற்பித்தார். 10 வயதில் தத்தா தனது தந்தையை இழந்தார். உடன்பிறந்த மூவருடன் சேர்ந்து இவரின் தாயார் இவரை வளர்த்தார். கோதாவரி தத்தா 1947 ஆம் ஆண்டில் திருமணம் செய்து கொண்டார். ஒரு மகனையும் பெற்றெடுத்தாா்..

## சமூக அர்ப்பணிப்பு

கோதாவரி தத்தா 1983 ஆம் ஆண்டு டிசம்பர் 21 ஆம் தேதி மிதிலா கலா விகாஸ் சமிதியை நிறுவினார், இது வறுமைக்கு எதிராகப் போராடுவதையும், மதுபானி வகை ஓவியத்தை ஊக்குவிப்பதையும், பெண்களுக்கு கலையில் பயிற்சியளிப்பதையும், அடிப்படைக் கல்வியை வழங்குவதையும் நோக்கமாகக் கொண்ட ஒரு தன்னார்வத் தொண்டு நிறுவனமாகும். பின்தங்கிய சமூகங்களுக்கான திட்டங்களை வடிவமைத்து செயல்படுத்துவதில் இந்த அமைப்பு ஈடுபட்டுள்ளது..

அவ்வாறு தத்தா கிராமப்புறப் பெண்களை மிதிலா ஓவியத்தில் ஈடுபடுத்தி நிதி ரீதியாக சுதந்திரமாக இருக்க உதவியுள்ளார். சிறுமிகளின் கல்வியை மேம்படுத்துவதற்காக கிராமக் குழுவையும் அமைத்தார்..

## வேலை மற்றும் தொழில்

தத்தா ஆறு வயதில் சுவர்களில் ஓவியம் தீட்டத் தொடங்கி 1971 இல் இருந்து காகிதத்தைப் பயன்படுத்தத் தொடங்கினார். கருப்பு மற்றும் வெள்ளை முரண்பாடுகளுக்கு சாதகமான மிதிலா ஓவியங்களின் கயாஷ்டா பாணியில் தத்தா நன்கு அறிந்தவர். மற்ற கலைஞர்களைப் போலல்லாமல், அவர் வண்ணம் தீட்ட மூங்கில் குச்சிகளைப் பயன்படுத்தினார்..இராமாயணம் மற்றும் மகாபாரதத்தின் கதாபாத்திரங்களின் சித்தரிப்பு, அத்துடன் திருமணம் அல்லது நடனம் போன்ற அன்றாட வாழ்க்கையின் நிகழ்வுகளும் அவரது கலையின் தொடர்ச்சியான கருப்பொருளாக இருந்தது. கோதாவரி தத்தா, கலாச்சார வளங்கள் மற்றும் பயிற்சிக்கான மையம் என்ற அரசாங்கத் திட்டத்தின் கீழ் ஆசிரியர்களுக்கும், மாணவர்களுக்கும் பயிற்சி அளித்துள்ளார்.

தத்தா ஜெர்மனி மற்றும் ஜப்பான் ஆகிய நாடுகளுக்குச் சென்றுள்ளார். மொத்தத்தில் அவர் ஏழு முறை ஜப்பானுக்கு சென்றுள்ளார். அங்கு அவர் வருடத்திற்கு ஆறு மாதங்கள் தங்கியிருந்தார். அந்த நேரத்தில் அவர் உருவாக்கிய படைப்புகளின் தொகுப்பு இப்போது ஜப்பானின் டகோமாச்சியில் உள்ள மிதிலா அருங்காட்சியகத்திற்கும், ஜப்பானின் ஃபுகுயோகா ஆசிய கலை அருங்காட்சியகத்திற்கும், சொந்தமானதாக உள்ளது..

## விருதுகள்
thumb|ஜனாதிபதி பிரதீபா பாட்டீல், கோதாவரி தத்தாவுக்கு 2006-ம் ஆண்டு ஷில்ப் குரு விருதுகளை வழங்கினார்
* 1980 ஆம் ஆண்டில் தேசிய விருது
* 2006 ஆம் ஆண்டில் ஷில்ப் குரு விருது
* 2019ஆம் ஆண்டில் பத்மஸ்ரீ விருது

## மேற்கோள்கள்

பகுப்பு:1930 பிறப்புகள்
பகுப்பு:2024 இறப்புகள்
பகுப்பு:இந்தியப் பெண் ஓவியர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மேற்கு வங்காள நபர்கள்
புஷ்பா தேவி சிங்

**புஷ்பா தேவி சிங்** (*Pushpa Devi Singh*) (பிறப்பு 18 மே 1948) ஓர் இந்திய அரசியல்வாதி ஆவார். இவர் ஏழாவது மக்களவையில் இந்திய தேசிய காங்கிரஸ் கட்சிக்காக பணியாற்றினார்.

## சுயசரிதை

புஷ்பா தேவி சிங் சத்தீஸ்கர் மாநிலத்தின் ராய்ப்பூரில் ஒரு பழங்குடி குடும்பத்தில் பிறந்தார். 
மத்திய பிரதேச முதல்வராக இருந்த சாரன்கர் இராச்சியத்தைச் சேர்ந்த இராஜா நரேஷ் சந்திர சிங்கின் மகளாவார். சாகர் புனித ஜோசப் கான்வென்ட் பள்ளியிலும், போபாலின் மகாராணி இலட்சுமிபாய் கல்லூரியிலும், உஜ்ஜைனியின் விக்ரம் பல்கலைக்கழகத்திலும் கல்வி பயின்றார்.

## இளைய மக்களவை உறுப்பினர்

1980ஆம் ஆண்டில், இவர் தனது 31 வயதில் மக்களவை தேர்தலில் போட்டியிட்டு 53.76 சதவீத வாக்குகளைப் பெற்று,  நாடாளுமன்றத்தின் இளைய உறுப்பினர்களில் ஒருவரானார். இவரை எதிர்த்து போட்டியிட்ட மொரார்ஜி தேசாய் அமைச்சரவையில் அமைச்சராக இருந்த ஜனதா கட்சியின் நர்ஹரி பிரசாத் சாய் 21.97 சதவீத வாக்குகளைப் பெற்றார்.

## எட்டாவது மக்களவை
1984ஆம் ஆண்டில் இவர் மீண்டும் இந்திய தேசிய காங்கிரஸ் கட்சி சார்பில் போட்டியிட்டு எட்டாவது மக்களவைக்குத் தேர்ந்தெடுக்கப்பட்டார். இந்த தேர்தலில் 62.51 சதவீத வாக்குகளைப் பெற்றார். இவர இஎதிர்த்து போட்டியிட்ட பாரதிய ஜனதா கட்சி வேட்பாளரான நந்தகுமார் சாய் என்பவர் 29.98 சதவீத வாக்குகளைப் பெற்றார். இது 2004 வரை இவரது தொகுதியில் ஒரு உடைக்கப்படாத சாதனையாகும்.

1989 பொதுத் தேர்தலில் ராஜீவ் காந்தியின் காங்கிரசுக்கு எதிராக அலை ஏற்பட்டபோது, நந்த்குமார் சாயால் இவர் தோற்கடிக்கப்பட்டார். 1991இல் பத்தாவது மக்களவை தேர்தலில் இவர் 53.13 சதவீத வாக்குகளைப் பெற்று மீண்டும் வெற்றி பெற்று மீண்டும் அபோது பாரதிய ஜனதா கட்சியின் மாநிலத் தலைவராக இருந்த நந்த்குமார் சாயை தோற்கடித்தார். இந்த மூன்று தேர்தல்களிலும் அவர் பெற்ற வெற்றிகள்தான் காங்கிரஸ் கட்சி தொகுதியில் 50% க்கும் அதிகமான வாக்குகளைப் பெற்றது.

1996 மக்களவைத் தேர்தலில் நந்த்குமார் சாய் புஷ்பா சிங்கை தோற்கடித்தார். இருவருக்கும் இடையிலான நான்கு போட்டிகளில், புஷ்பா சிங் இரண்டு முறையும் (1984, 1991), நந்த்குமார் சாய் இரண்டு முறையும் (1989, 1996) வென்றனர்.

## தற்போது
இவர், தற்போது இந்திய தேசியவாத காங்கிரஸ் கட்சியின் தீவிர உறுப்பினராக உள்ளார்.  சத்தீஸ்கரின் சார்ன்கரிலுள்ள கிரிவிலாஸ் அரண்மனையில் வசிக்கிறார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பரேகிபனி அருவி

இந்திய மாநிலமான ஒடிசாவில் மயூர்பஞ்ச் மாவட்டத்தில் உள்ள சிம்லிபால் தேசிய பூங்காவில் அமைந்துள்ள இரண்டு அடுக்கு நீர்வீழ்ச்சிதான் **பரேகிபனி அருவி** (*Barehipani Falls*). இது இந்தியாவின் மிக உயரமான நீர்வீழ்ச்சிகளில் ஒன்றாகும்.

## அமைவிடம்
பரேகிபனி அருவி கிழக்குத் தொடர்ச்சி மலையின் மேகாசுனி மலையில் பாயும் புதபாலங்கா ஆற்றில் 21.932759N 86.380145E என்ற இடத்தில் இந்த நீர்வீழ்ச்சி அமைந்துள்ளது.  இதன் அருகிலுள்ள தொடருந்து நிலையம் பாரிபாடாவில் உள்ளது. ஜோராண்டா அருவியும் இதன் அருகிலேயே அமைந்துள்ளது. இது ஜாசிப்பூரிலிருந்து 120 கி.மீ. தொலைவில் அமைந்துள்ளது.

## அருவி
பரேகிபனி அருவியின் மொத்த உயரம்  ஆகும். இது இரண்டு அடுக்கு நீர்வீழ்ச்சி ஆகும். இது இந்தியாவின் இரண்டாவது மிக உயர்ந்த நீர்வீழ்ச்சி மற்றும் ஒடிசாவில் மிக உயரமான அருவி ஆகும். இதனுடைய ஒற்றை அடுக்கின் மிக உயரம்  ஆகும்.

## மேலும் காண்க
* இந்தியாவில் நீர்வீழ்ச்சிகளின் பட்டியல்

## மேற்கோள்கள்

பகுப்பு:கிழக்குத் தொடர்ச்சி மலைகள்
பகுப்பு:மயூர்பஞ்சு மாவட்டம்
பகுப்பு:ஒடிசா அருவிகள்
பகுப்பு:Coordinates on Wikidata
கேப்ரோயிடே

**கேப்ரோயிடே** (*Caproidae*) அல்லது பன்றி மீன்கள் எனப்படுவது (*boarfishes*), சிறிய மீன் குடும்பமாகும். இதில் 12 கடல் மீன் சிற்றினங்கள் இரண்டு பேரினங்களின் கீழ் வகைப்படுத்தப்பட்டுள்ளன. இவை முன்னர் டோரிசுடன் செய்பார்மிசில் வகைப்படுத்தப்பட்டன. ஆனால் தற்போது இவை பேர்சிஃபார்மீசில் வால் சட்டகம் அடிப்படையில் மறு வகைப்படுத்தப்பட்டுள்ளன. பன்றி மீன்கள் இந்தியப் பெருங்கடல், அத்திலாந்திக்குப் பெருங்கடல் மற்றும் பசிபிக் பெருங்கடல்களில் காணப்படுகின்றன. இவை முக்கியமாக  ஆழத்திற்குக் கீழாக வாழ்கின்றன.

பன்றி மீன்கள் மெல்லிய உடல்களைக் கொண்டுள்ளன. இவைச் சிறிய வகை மீன்களே. ஒரு சில இனங்களின் உடல் நீளம் 30 செ.மீ. வரை வளரக்கூடின. இவற்றின் நிறமானது சிவப்பு, இளஞ்சிவப்பு மற்றும் வெள்ளியாகும்.

சுமார் 48.6 முதல் 40 மில்லியன் ஆண்டுகளுக்கு முன்பு, மூன்றாம் காலத்தில், இயோசீன் சகாப்தத்தின் நடுப்பகுதியில் கேப்ராய்டு மீன்களின் தொல்லுயிர் எச்சங்கள் காணப்பட்டுள்ளன. 

## மேலும் காண்க
* பென்டசெரோடிடே (ஆர்டர் பெர்சிஃபோர்ம்ஸ்) குடும்பத்தின் சில மீன்கள் பன்றி மீன் என்றும் அழைக்கப்படுகின்றன.

## மேற்கோள்கள்

பகுப்பு:மீன் குடும்பங்கள்
மகாராஷ்டிரா சுயராஜ்ய கட்சி

**மகாராஷ்டிர சுயராஜ்ய கட்சி** (*Maharashtra Swaraj Party*) என்பது இந்தியாவின் மும்பையில் கிறித்தவ சமூகத்தால் உருவாக்கப்பட்ட ஒரு பிராந்திய அரசியல் கட்சி.  கிழக்கு இந்திய சுதந்திரப் போராளியும், மும்பையின் முதல் இந்திய மேயரான ஜோசப் 'காக்கா' பாப்டிஸ்டாவும் உருவாக்கிய "ஸ்வராஜ் என் பிறப்புரிமை" என்ற சொற்றொடரிலிருந்து கட்சியின் பெயர் உத்வேகம் பெற்றது. காகா பாப்டிஸ்டாவின் நெருங்கிய கூட்டாளி லோக்மானிய திலகரால் இத்தொடர் பரவியது. கிழக்கு இந்திய சமூகத்தை பிரதி நிதித்துவப்படுத்தும் நோக்கில் இந்த அமைப்பு பல்வேறு உள்ளூர் தன்னார்வ தொண்டு நிறுவனங்களான வாட்ச்டாக்  அறக்கட்டளை, மொபாய் கோதன் பஞ்சாயத்து, மும்பை கிழக்கிந்திய சங்கம், வகோலா மேம்பட்ட இருப்பிட மேலாண்மை, கலினா சிவிக் மன்றம் மற்றும் கொலவரி நலன்புரி சங்கம் ஆகியவற்றால் தொடங்கப்பட்டது. இக்கட்சியின் திட்டங்கள் மகாராஷ்டிராவின் மற்ற பகுதிகளுக்கும் விரிவடைகின்றன.

### 2014 மகாராஷ்டிரா சட்டமன்றத் தேர்தல்

13 வது மகாராஷ்டிரா சட்டமன்றத் தேர்தலில் மும்பையின் புறநகர்ப் பகுதியிலிருந்து ஐந்து வேட்பாளர்களை கட்சி நிறுத்தியது. பின் இந்த அமைப்பு ஒரு அரசியல் கட்சியாக பதிவு செய்யப்படாததால் வேட்பாளர்கள் சுயேச்சைகளாக களமிறக்கப்பட்டனர்.

கட்சியால் அறிவிக்கப்பட்ட வேட்பாளர்களின் பெயர்கள் பின்வருமாறு: 

* வழக்கறிஞர் காட்ஃப்ரே பிமென்டா - வைல் பார்லே சட்டமன்றத் தொகுதி
* வழக்கறிஞர் விவியன் டி’சோசா - கலினா சட்டமன்றத் தொகுதி
* வழக்கறிஞர் ஷேன் கார்டோஸ் - பாந்த்ரா (வ) சட்டமன்றத் தொகுதி
* ஆஷிஷ் பெர்னாண்டஸ் - தஹிசர் சட்டமன்றத் தொகுதி
* டோனி டிசோசா - மலாட் (வ) சட்டமன்றத் தொகுதி.

### குறிப்புகள்

பகுப்பு:மகாராட்டிர அரசியல் கட்சிகள்‎
எச்2ஓ

**எச்ஓ** (*HO*) என்பது 2002இல் வெளியான கன்னட மொழித் திரைப்படமாகும். படத்தை அறிமுக இயக்குனர்கள் என். லோகநாத், இராஜாராம் ஆகிய இருவரும் இயக்கியிருந்தனர். இது, தமிழில் "எச்ஓ காவேரி" என பெயரிட்டு வெளியிடப்பட்டது. இது தன்ராஜ் பிலிம்ஸ் பதாகையின் கீழ் தயாரிக்கப்பட்டது. இதன் கதையை உபேந்திரா எழுதி நடித்துள்ளார். இவருடன் பிரபு தேவா, பிரியங்கா திரிவேதி பாபு மோகன், சாது கோகிலா, பேங்க் ஜனார்த்தன் ஆகியோரும் உடன் நடித்திருந்தனர்.

படத்தின் கதைக்களம் இரண்டு கிராமங்களுக்கிடையேயான சண்டையைச் சுற்றியே உள்ளது. ஏனெனில் காவேரி நீர் பிரச்சினை வெளியானதும் சர்ச்சைக்குரியதானது. ஆனால் திரையரங்க வசூலில் நன்றாக இருந்தது. படத்தின் படத்தொகுப்பினை டி.சசிகுமார்  கவனிக்க ஒளிப்பதிவினை எச். சி. வேணுகோபால் மேற்கொண்டார். இந்த படம் தெலுங்கில் இதே பெயரில் மொழி மாற்றம் செய்யப்பட்டது. இது இந்தியில் * தில் கி தட்கன் * என்று பெயரிடப்பட்டது.  இரு மாநிலங்களுக்கிடையேயான சர்ச்சைக்கான உருவகக் குறிப்பின் முக்கிய கருத்து 2016இல் வெளியான  'மராத்தி டைகர்ஸ்' என்ற மராத்தி திரைப்படத்தில் பயன்படுத்தப்பட்டது.

## நடிகர்கள்

* உதயசங்கராக உபேந்திரா 
* வைரமுத்துவாக பிரபுதேவா 
* பிரியங்கா திரிவேதி
* பாபு மோகன்
* சாது கோகிலா
* பேங்க் ஜனார்த்தனன்

## தயாரிப்பு பணி

படத்தின் கதை ஆரம்பத்தில் டாக்டர் ராஜ்குமார், நடிகர் ரஜினிகாந்த் ஆகியோருக்காக எழுதப்பட்டது, அவர்கள் இருவரும் படத்தின் கதை காரணமாக நடிக்க மறுத்துவிட்டனர்.

## ஒலிப்பதிவு
சாது கோகிலா படத்திற்கு இசையமைத்தார். பாடல்கள உபேந்திரா எழுதியிருந்தார்.  ஒலிப்பதிவு ஆல்பம் 27 மே 2001 அன்று பெங்களூரிலுள்ள காந்தீராவா ஸ்டுடியோஸில் வெளியிடப்பட்டது.

## வரவேற்பு

இந்தப் படத்தின் மூலம் இரண்டு வருட இடைவெளிக்குப் பிறகு உபேந்திரா பெரிய திரைக்கு திரும்பினார். இதன் இசை வெளியீடு ஒரு புதிய சாதனையை உருவாக்கியது. 1 கோடிக்கு மேல் வணிகத்தை மேற்கொண்டது.  "ஐ வன்னா சீ மை டார்லிங்", "ஹூவ் ஹூவ்", "நா நின்னா பிடலாரே", "பிடா பைடா", மற்றும் "தில் இல்டே" போன்ற பாடல்கள் தரவரிசையில் முதலிடத்தைப் பிடித்தன. 
 
## கருத்து
எச்ஓ என்பது கன்னட இளைஞனுக்கும் ஒரு தமிழனுக்கும் இடையிலான காவேரி என்ற பெண்ணின் மீதான ஒரு முக்கோண காதல் கதையாகும். இவர்கள், காவேரி என்ற பெண்ணின் காதலுக்காக போட்டியிடுகிறார்கள். இது உண்மையில் கர்நாடகாவிற்கும் தமிழகத்திற்கும் இடையிலான காவிரி நதி தகராறுக்கான உருவகக் குறிப்பு ஆகும். 

## வெளியீடு
### சர்ச்சை
படம் அதன் உள்ளடக்கம் காரணமாக சர்ச்சைக்குள்ளானது. கர்நாடகா மற்றும் தமிழகத்தைச் சேர்ந்த ஆர்வலர்கள் படத்திற்கு தடை விதிக்கக் கோரினர், இரு தரப்பிலும் உள்ள மொழியியல் உணர்வுகளைத் திருப்திப்படுத்துவதற்காக, படத்தில் உள்ள தமிழ் வசனங்களை கன்னடத்திலும் அதற்கு நேர்மாறாகவும் மாற்றம் செய்வதன் மூலம் சமரசம் செய்ய உபேந்திரா கட்டாயப்படுத்தப்பட்டார். அரசியல் கட்சிகளின் கொடிகள் அடங்கிய காட்சிகள் மீண்டும் வெளியிடப்படுவதற்கு முன்பு நீக்கப்பட்டன. 

### விமர்சன வரவேற்பு
படம் வெளியானதும் அதிக நேர்மறையான விமர்சனங்களைப் பெற்றது. காவேரி நதி நீர் தகராறு போன்ற ஒரு முக்கியமான விஷயத்தை வணிக ரீதியாக விவரிக்க உபேந்திரா நிர்வகித்த விதத்தை விமர்சகர்கள் பாராட்டினர்.  

### பாக்ஸ் ஆபிஸ் செயல்திறன்
H  O கர்நாடகா முழுவதும் 28 திரையரங்குகளில் 50 நாட்கள் ஓட்டத்தை நிறைவுசெய்தது. மேலும் பெங்களூரில் இல் 75 நாட்கள் ஓடியது. 

## குறிப்புகள்
 

பகுப்பு:2002 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
பகுப்பு:காவிரி ஆறு
இசபெல் ஆரென்ட்சு

**இசபெல் ஆரென்ட்சு** (Isabel Arends) (பிறப்பு:1966)  ஒரு டச்சு வேதியியலாளரும், உயிரியக்கவியல்  மற்றும் கரிம வேதியியல் பேராசிரியரும் ஆவார்.  இவர் நெதர்லாந்தில் உள்ள யுட்ரெக்டு பல்கலைக்கழகத்தில் பணிபுரிகிறார். 2018 ஆம் ஆண்டு சூலை மாதத்தில் அதன் அறிவியல் புலத்தின் துறைத்தலைவராக நியமிக்கப்பட்டார். இவரது ஆராய்ச்சி சுற்றுச்சூழலுக்குகந்த, பசுமை வேதியியல் தொடர்பானதாகும்.  எடுத்துக்காட்டாக, நச்சு கரைப்பான்களின் தேவையைத் தவிர்த்து உயிரியக்கவியல் காரணிகளான நொதிகளைப் பயன்படுத்துதல் போன்றவை இவரது ஆய்வில் உள்ளடங்குகின்றன.

## கல்வி வாழ்க்கை
ஆரென்ட்சு 1984 மற்றும் 1988 க்கு இடையில் லைடன் பல்கலைக்கழகத்தில் இயற்பியல் கரிம வேதியியலைப் படித்து முதுகலைப் பட்டம் பெற்றார். 1993 ஆம் ஆண்டில் இவர் அதே பல்கலைக்கழகத்தில் தனது முனைவர் பட்டத்தைப் பெற்றார்: 'நிலக்கரி வகை ஹைட்ரஜன் வழிப்பொருள்களுடன் அரீன் வழிப்பொருள்களின் வெப்பப் பகுப்பாய்வு' என்ற தலைப்பில் ராப் லூவ் மற்றும் முனைவர் பீட்டர் முல்டர் ஆகியோரின் வழிகாட்டுதலில் தனது ஆய்வை முடித்தார். ஆராய்ச்சி பட்டப்படிப்பைத் தொடர்ந்து, கனடாவின் ஒட்டாவாவில் இசுடீசி மூலக்கூறு அறிவியலட நிறுவனத்தில் முனைவர் பட்ட ஆராய்ச்சிக்குப் பிந்தைய ஆராய்ச்சியாளராக ஆரென்ட்சு ஒரு ஆண்டினைக் கழித்தார். 1995 ஆம் ஆண்டில் டெல்ஃப்ட் தொழில்நுட்ப பல்கலைக்கழகத்தில் சேர்ந்தார். மேலும், உயிரிபோலச் செயல்களில் ஈடுபட்டு ஆக்சிஜனேற்றம் நிகழ்த்தும் துறையில் இராயல் நெதர்லாந்து கலை மற்றும் அறிவியல் அகாதெமியின் ஆராய்ச்சி உதவித்தொகையைப் பெற்றார்.

2001 மற்றும் 2006 க்கு இடையில் அவர் டெல்ஃப்ட் தொழில்நுட்ப பல்கலைக்கழகத்தில் இணை மற்றும் உதவிப் பேராசிரியராகப் பணியாற்றினார். 2007 ஆம் ஆண்டில் அவர் உயிர் வேதியியல் மற்றும் கரிம வேதியியல் பேராசிரியராக பதவி உயர்வு பெற்றார். 2013 முதல் 2018 வரை டெல்ஃப்ட் தொழில்நுட்ப பல்கலைக்கழகத்தில் உயிரியத் தொழில்நுட்பத் துறையின் தலைவராகவும்  அறிவியல் ஆராய்ச்சிக்கான நெதர்லாந்து அமைப்பின் பயன்பாட்டு மற்றும் பொறியியல் அறிவியல் களத்தின் துணைத் தலைவராகவும், 2016 ஆம் ஆண்டில் டியு டெல்ஃப்ட் உயிரியப்பொறியியல் நிறுவனத்தை நிறுவினார்.

ஆரென்ட்சு 2017 ஆம் ஆண்டில் ராயல் நெதர்லாந்து கலை மற்றும் அறிவியல் அகாடமியின் உறுப்பினராகத் தேர்ந்தெடுக்கப்பட்டார்  

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
எஸ். கஸ்தூரி ரங்க ஐயங்கார்

**எஸ். கஸ்தூரி ரங்க ஐயங்கார்** (*S. Kasturi Ranga Iyengar*) (15 திசம்பர் 1859 - 12 திசம்பர் 1923) ஓர் இந்திய வழக்கறிஞரும், இந்திய சுதந்திர ஆர்வலரும், அரசியல்வாதியும், பத்திரிகையாளரும் ஆவார், இவர் 1905 ஏப்ரல் 1 முதல் 1923 திசம்பரில் தான் இறக்கும் வரை தி இந்துவின் நிர்வாக இயக்குநராகப் பணியாற்றினார்.

## குடும்பம்
இவரது சகோதரர், திவான் பகதூர் சே. சீனிவாச ராகவையங்கார், சென்னை மாகாணத்தில் பத்திரப்பதிவுத் துறையில் தலைமை இயக்குநராகப் பணியாற்றினார்.

## ஆரம்ப கால வாழ்க்கை
கஸ்தூரி ரங்க ஐயங்கார் 1859 திசம்பர் 15 அன்று கும்பகோணத்தில் இன்னாம்பூர் என்ற கிராமத்தில் பிறந்தார். கல்வி முடிந்ததும், இவர் ஒரு வழக்கறிஞராக பயிற்சியைத் தொடங்க கோயம்புத்தூர் சென்றார். இவர் ஒரு வளமான தொழிலை தேடி சென்னைக்குச் சென்றார். தான் கோயம்புத்தூரில் இருந்ததைப் போல சென்னையில் வெற்றிபெறவில்லை. இறுதியில், 1895 ஆம் ஆண்டில், ஜி. சுப்பிரமணிய ஐயரால் நடத்தப்பட்டு வந்த தி இந்துவில் சேர்ந்து அதன் சட்ட நிருபர் ஆனார். இவர், இந்துவில் "கோயம்புத்தூர் கடிதங்கள்" நன்கு அறியப்பட்ட கட்டுரையை எழுதினார். இந்த காலகட்டத்தில், கோ. கருணாகர மேனனிடமிருந்து இவருக்கு ஏராளமான ஊக்கமும் கிடைத்தது. இந்து செய்தித்தாளை 1 ஏப்ரல் 1905 அன்று ரூ. 75,000 கொடுத்து வாங்கினார். பின்னர், தி இந்து பத்திரிகையின் ஆசிரியராகி மக்களின் சக்திவாய்ந்த குரலாக மாறினார்.

## நிர்வாக இயக்குநராக
ஜூலை 1905 இல், கஸ்தூரி ரங்க ஐயங்கார் தனது மருமகன் எ. இரங்கசுவாமி ஐயங்காரை பத்திரிக்கையின் உதவி ஆசிரியராக நியமித்தார். பின்னர், விளம்பரங்களை அதிகரித்து, முன்கூட்டியே பணம் செலுத்தாத வாடிக்கையாளர்களுக்கான சந்தாக்களை நிறுத்துவதன் மூலம் பத்திரிக்கையை மீட்பதற்கு திட்டமிட்டார். இது வெற்றி பெற்று 1910 வாக்கில் தனது கடன்களை தீர்க்க முடிந்தது. *ராய்டர்ஸ்* என்ற செய்தி நிறுவனத்திடம், வானிலை அறிக்கைகள், நீதிமன்ற வழக்குகள், வர்த்தகம், விளையாட்டுகளுக்கான செய்திகளை பெற்று இந்துவில் இடம்பெறச் செய்தார். 1905 ஆம் ஆண்டில், தி இந்து, அதன் தலையங்கத்தில், இந்தியாவுக்கு முழுச் சுதந்திரம் கேட்காமல் பகுதி சுயாட்சியைக் கோரியது. அன்னி பெசண்ட்டையும் அவரது பிரம்மஞான சபையையும் கடுமையாக விமர்சித்தார். ஜிட்டு கிருஷ்ணமூர்த்தியை மைத்ரேய புத்தராக இவர் செய்த பகிரங்க விளம்பர பிரச்சாரம் உட்பட. இருப்பினும், அன்னி பெசண்ட்டின் ஹோம் ரூல் இயக்கத்திற்கு ஆதரவை வழங்கியதுடன், பென்ட்லேண்ட் பிரபுவின் உத்தரவின் பேரில் அவர் தடுத்து வைக்கப்படுவதை எதிர்த்தார். ஜலியன்வாலா பாக் படுகொலைகளை இந்து கடுமையாக கண்டனம் செய்தது.

## இறப்பு
கஸ்தூரி ரங்க ஐயங்கார் தனது 64 வது பிறந்தநாளுக்கு மூன்று நாட்களுக்கு முன்னர் 1923 திசம்பர் 12 அன்று காலமானார். இவருக்குப் பிறகு ஆசிரியராக இவரது மருமகன் சீ. இரங்கசுவாமி ஐயங்கார் பொறுப்பேற்றார். இவரது மூத்த மகன் கஸ்தூரி சீனிவாசன் தி இந்துவின் நிர்வாக இயக்குநரானார்.

இவரது சந்ததியினர் இப்போது தங்கள் குடும்ப நிறுவனமான கஸ்தூரி & சன்ஸ் லிமிடெட் மூலம் தி இந்து குழுமத்தை நடத்தி வருகிறார்கள்.
## இதையும் காண்க

* எ. இரங்கசுவாமி ஐயங்கார்
* சௌ. பார்த்தசாரதி
* கஸ்தூரி பாலாஜி
* கோ. நரசிம்மன்
*  கோபாலன் கஸ்தூரி
* க. கோபாலன்
* மு. வீரராகாவாச்சாரியார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்
## மேற்கோள்கள்

## குறிப்புகள்
* 
## மேலும் படிக்க
* 

பகுப்பு:தமிழகத் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தஞ்சாவூர் மாவட்ட மக்கள்
பகுப்பு:1923 இறப்புகள்
பகுப்பு:1859 பிறப்புகள்
பகுப்பு:இந்திய ஊடகவியலாளர்கள்
பகுப்பு:தி இந்து குழுமம்
அறிவொளி

**அறிவொளி** (*Arivoli*)  தமிழகப் பட்டிமன்ற மேடைகளை தன் வசீகர பேச்சால் ஈர்த்து வந்த தமிழ் அறிஞர் ஆவார். இவர் 1936-ஆம் ஆண்டு சனவரி 21-ஆம் நாள் நாகப்பட்டினம் மாவட்டம்,  சீர்காழி அருகே சிக்கல் எனும் கிராமத்தில் பிறந்தவர். இவர் கரந்தைத் தமிழ்க்கல்லூரியில் தமிழ் படித்தவர். அதன் பிறகு  அரசு வேலை உட்பட பல்வேறு இடங்களில் ஆசிரியா் பணியாற்றினார். பின்னர் சிதம்பரம் அண்ணாமலை பல்கலைக்கழகத்திலும், பூம்புகார் கல்லூரியிலும் பேராசிரியராக பணிபுரிந்தார். பணிக்குப் பிறகு திருச்சியில் குடிபெயர்ந்த அறிவொளி இலக்கியக் கூட்டங்கள் மற்றும் பட்டிமன்றங்களில் உரையாற்றினார். காரைக்குடி கம்பன் கழகத்தின் மூலம் தமிழுக்கு முக்கியப் பங்காற்றினார். குன்றக்குடி அடிகளார், அ. ச. ஞானசம்பந்தன் போன்ற புகழ்பெற்ற பட்டிமன்றப் பேச்சாளர்களுடன் பேசி தமிழுக்குப் பெருமை சேர்த்தவர்.  மேலும் கம்பராமாயணம், சிலப்பதிகாரம், சீவகசிந்தாமணி, திருக்குறள், பாரதியார், பாரதிதாசன் ஆகியோரின் படைப்புகள் உள்பட ஆயிரக்கணக்கான தலைப்புகளில் பட்டிமன்றங்களில் பேசியவர்.  பிறகு  பட்டிமன்ற நடுவராக விளங்கினார். 1986-ஆம் ஆண்டு முதல்முறையாக **வழக்காடு மன்றம்** என்னும் அமைப்பை தமிழகத்தில் அறிமுகப்படுத்தினார். இவரது திறமையைப் பாராட்டி ஆய்வுரை திலகர், கபிலவாணர் உள்ளிட்ட பல்வேறு விருதுகள் இவருக்கு வழங்கப்பட்டன.  மேலும் வாழ்நாள் சாதனை விருதும் பெற்றார்.

இவரின் பேச்சுத் தமிழுக்கு தமிழகம், இந்தியா மட்டுமல்லாமல், அமெரிக்கா, கனடா, பாரிஸ், குவைத், மலேசியா, சிங்கப்பூர், இலங்கை உள்பட பல்வேறு நாடுகளில் இரசிகர்கள் உண்டு. இலக்கிய மேடைகள் மட்டுமல்லாது  திரைப்படம் மற்றும் தொலைக்காட்சித் தொடர்களிலும் நடித்துள்ளார். தமிழிலில் பேசுவது மட்டுமல்லாது தமிழில் எழுதுவதிலும் வல்லவரான  இவர் 120-க்கும் மேற்பட்ட புத்தகங்களை எழுதியுள்ளார். 1974-ம் ஆண்டு, 'பாரதிதாசனின் புதிய பார்வை' என்ற தலைப்பில் முதல் நூலை எழுதினார். அண்மையில் எழுதப்பட்ட 103-வது நூலின் பெயர், *யோகக் களஞ்சியம்*, *சிவபுராணம் அனுபவ விளக்கம்*  என்ற நூலும், கம்பராமாயணம் முழுவதையும் நாவல் வடிவில் 1,200 பக்கங்களில் எழுதியுள்ளார்.

## இறப்பு
உடல் நலக்குறைவு காரணமாக தமது 82-வது அகவையில் திருச்சியில் இறந்தார்.

## மேற்கோள்கள்


பகுப்பு:1936 பிறப்புகள்
பகுப்பு:2018 இறப்புகள்
பகுப்பு:பட்டிமன்றப் பேச்சாளர்கள்
பகுப்பு:தமிழ் பட்டிமன்றத் தொகுப்பாளர்கள்
பகுப்பு:தமிழறிஞர்கள்
பகுப்பு:நாகப்பட்டினம் மாவட்ட மக்கள்
பகுப்பு:தமிழ்ப் பேச்சாளர்கள்
பகுப்பு:தமிழ் எழுத்தாளர்கள்
வின்சென்ட் செல்வா

**வின்சென்ட் செல்வா** (*Vincent Selva*) என்பவர் ஒரு பிரபல திரைப்பட இயக்குநர் மற்றும் திரைக்கதை எழுத்தாளர் ஆவார். இவர் இயக்குநராக அறிமுகமான  *[[பிரியமுடன்]]* படத்தில்  விஜய், கௌசல்யா ஆகியோர் நடித்தனர். இப்படத்தினால் இவர் பிரபலமடைந்தார். இவரிடம் மிஷ்கின், எஸ். பி. ஜனநாதன் போன்ற இயக்குநர்கள் உதவியாளர்களாக பணியாற்றியுள்ளனர்.

## தொழில்

செல்வா  *[[பிரியமுடன்]]* படத்தின் மூலம் இயக்குநராக அறிமுகமானார். 1998 இல் வெளியான அந்த காதல் படம் வணிக ரீதியாக பெரும் வெற்றியைப் பெற்றது. மேலும் தெலுங்கு, கன்னடம், இந்தி மொழிகளில் மறுஆக்கம்  செய்யப்பட்டது. விஜய் எதிர்நாயகன் வேடத்தில் நடித்த முதல் படம் இது.

1999 ஆம் ஆண்டில் இவர் தனது இரண்டாவது படமான *[[இரணியன் (திரைப்படம்)|இரணினினை]]* வெளியிட்டார். இது சுதந்திர போராட்ட வீரர் "வாட்டக்குடி இராணியன்" இன் கற்பனை  வாழ்க்கை வரலாறு ஆகும். இந்த படத்தில் முரளி, மீனா  ஆகியோர் முக்கிய கதாபாத்திரங்களில் நடித்தனர். இது கலவையான விமர்சனங்களைப் பெற்றது.

பின்னர் விஜய் நடித்த  *[[யூத்]]* திரைப்படத்தை 2002 இல் இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது. இந்த படத்தில் ஃபேர் & லவ்லி பெண் ஷாஹீன் கான் முக்கியக் கதாபாத்திரத்தில் நடித்தார். 2002 ஆம் ஆண்டில், கார்த்திக் முக்கியக் கதாபாத்திரத்தில் நடிக்க இவரது இயக்கத்தில் *என்ன பெயர் வைக்கலாம்* என்ற திரைப்படத்தை தயாரிக்க தயாரிப்பாளர்  கேயார் ஒப்பந்தம் செய்தார். படப்பிடிப்பிற்காக பொள்ளாச்சிக்கு பயணம் செய்த போதிலும், நடிகர் தனது விடுதி அறையிலிருந்து வெளியேவர மறுத்துவிட்டார். பின்னர் நீண்ட கால குழப்பத்தைத்துக்குப் பிறகு, படம் நிறுத்தப்பட்டது.

இவர் 2016 ஆம் ஆண்டு  சரத்குமாருடன் காவல்துறை பரபரப்பூட்டும் திரைப்படமான  *காக்கி* என்ற படத்தில் பணியாற்றினார், ஆனால் படம் இடையில் நிறுத்தப்பட்டது. 2008 ஆம் ஆண்டில் இந்த படத்தை மீண்டும் தொடங்க செய்ய முயற்சித்த போதிலும், படத்தின் தயாரிப்பு பணிகள் முடியவில்லை.

2005 ல் இவர் பாலிவுட் திரைப்படமான காயப் படத்தின் தமிழ் மறு ஆக்கமாக  *[[ஜித்தன்]]* . படத்தை இயக்கினார். இந்தத் திரைப்படம் வணிகரீதியாக வெற்றி பெற்றது. இந்த படத்திற்குப் பிறகு,  ஜித்தன் ரமேஷ் நடித்த *மதுரை* வீரன் படத்தை இயக்கினார், மதுரை வீரன் எதிர்மறையான விமர்சனங்களைப் பெற்றது. பின்னர் *[[பெருமாள் (திரைப்படம்)|பெருமாள்]]*, *துள்ளி விளையாடு,* *[[இங்க என்ன சொல்லுது]]* போன்ற படங்களை இயக்கினார்.

2016 ஆம் ஆண்டில், ஜித்தானின் தொடர்ச்சியான *[[ஜித்தன் 2]]* என்ற திரைப்படத்தின் வழியாக மீண்டும் வந்தார். ஆனால் இப்படம் தோல்வியடைந்தது.

## திரைப்படவியல்

## குறிப்புகள்
 

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
சிறீராம் பிலிம்ஸ் இன்டர்நேசனல்

**ஸ்ரீ ராம் பிலிம்ஸ் இன்டர்நேசனல்** (*Sree Raam Films International*) என்பது  நடிகர்  அர்ஜுன்  தலைமையிலான ஓர் இந்திய திரைப்பட தயாரிப்பு மற்றும் விநியோக நிறுவனமாகும்.

## வரலாறு
1992 இல் அர்ஜுனால் உருவாக்கபட்ட ஸ்ரீ ராம் பிலிம்ஸ் இன்டர்நேஷனல் நிறுவனமானது, பெரும்பாலும் அர்ஜுன் இயக்கிய படங்களை தயாரித்துள்ளது. அவரது சகோதரர் கிஷோர் சர்ஜாவும் இந்த பதாகையின் கீழ் இரண்டு படங்களை இயக்கியுள்ளார். சகோதரர்களின் பிள்ளைகளான ஐஸ்வரியா அர்ஜூன் மற்றும் சிரஞ்சீவி சர்ஜா ஆகியோரும் நிறுவனம் தயாரித்த படங்களில் நடித்துள்ளனர்.

*[[வேதம் (திரைப்படம்)|வேதம்]]* (2001) படத் தயாரிப்பின் போது நடிகர் விஷால் நிறுவனத்தில் உதவி இயக்குநராகப் பணியாற்றினார். அர்ஜுனின் மனைவி நிவேதிதா அர்ஜுன் மற்றும் மகள்கள் ஐஸ்வர்யா மற்றும் அஞ்சனா அர்ஜுன் ஆகியோர் நிறுவனத்தின் நிர்வாக தயாரிப்பாளர்களாக பணியாற்றியுள்ளனர்.

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
பூதபாலங்கா ஆறு

**பூதபாலங்கா ஆறு** (ஒடியா: **ବୁଢାବଳଙ୍ଗ ନଦୀ**) இந்திய மாநிலமான ஒடிசாவில் உள்ள மயூர்பஞ்சு மற்றும் பாலேசுவர் மாவட்டங்கள் வழியாகப் பாய்கின்ற ஆறு ஆகும். இது பாலங்கா ஆறு என்றும் அழைக்கப்படுகிறது.

## ஆற்றோட்டம்
பூதபாலங்கா என்பது பழைய பாலாங்கா என்பதாகும். இந்த ஆறு சிமிலிபால் மலையில் தோன்றி பரேகிபனி அருவியாக விழுந்து பாய்கின்றது. பரேகிபனி அருவி இந்தியாவின் இரண்டாவது உயரமான அருவியாகும். இது சிமிலிபால் உயிர்க்கோளக் காப்பகம் தேசிய பூங்காவில் அமைந்துள்ளது. இது வடக்கு நோக்கி காரன்சியாபால் கிராமம் வரை ஓடி, தென்கிழக்காகத் திரும்பி ஜான்காபஹதி கிராம வரை தொடருந்து பாதைக்கு இணையாகச் செல்கிறது. பின் தன் பாதையை மாற்றி தெற்கு நோக்கிச் சென்று கத்ரா நாளாவினை சந்திக்கின்றது. சிமிலிபால் மலையில் உருவாகும் இரு நதிகள், பால்பலா மற்றும் சிப்பாட் இதன் கிளை நதிகளாகும். பாரிபடா வழியாகப் பாயும் இந்த ஆறு பாலாசோர் மாவட்டத்தில் வங்காள விரிகுடா கடலில் கலக்கின்றது.

## ஆற்று தரவு
பூதபாலங்கா ஆறு சுமார்  நீளம் மற்றும் மொத்த நீர்ப்பிடிப்பு பரப்பளவு . இதன் முக்கிய துணை நதிகள் சோன், கங்காதர் மற்றும் கேட்ரா ஆகும். 

## மேற்கோள்கள்

பகுப்பு:இந்திய ஆறுகள்
பகுப்பு:ஒடிசாவின் ஆறுகள்